ત્રિઋત સત્યમ્ શિવમ્ સુન્દરમ્ ભારતીય તત્ત્વજ્ઞાનની આગવી ખોજ છે. સત્ એટલે અવિનાશી, શાસ્વત અને સનાતન. સત્ એટલે કાળ અને સ્થળથી નિરપેક્ષ. આવું હોય તે સત્ય. જે સાપેક્ષ છે, તે સત્ય નથી. સર્જનના સંદર્ભમાં સત્ એટલે શું? નિરપેક્ષભાવે અને શુદ્ધ ચેતનાથી થયેલું સર્જન સત્ છે. પરમ ચેતનાનો સ્પર્શ પામી ચૂકેલો કોઇ સર્જક પોતાના સમયથી ઘણું આગળનું જોઇ અને અભિવ્યક્ત કરી શકે છે. સત્ એ સર્જનનો આત્મા છે. જે સત્ નથી, તે સર્જકને સ્વિકાર્ય નથી.